Penjara Lao Bao

Penjara Laobao adalah penjara yang terletak di Lao Bao, Wilayah Quang Tri, Vietnam, 22 km dari Khe Sanh, di desa DuyTan, komun Tan Thanh, daerah Huong Hoa. Di baratnya adalah Sungai Sepon, di timur adalah gunung tinggi. Penjara ini dibina pada tahun 1908 oleh koloni Perancis pada tapak seluas sekitar 10 ha, terasing sepenuhnya dari penduduk setempat.

Penjara ini merupakan salah satu daripada 5 penjara terbesar di Indochina Perancis waktu itu. Penjara ini dibina untuk tahanan politik. Pada awalnya ia memiliki cuma dua sel, sel A dan sel B, termasuk dua blok sel yang diperbuat daripada buluh dan dinding tanah, 15 meter panjang, 4 m tinggi dan 5 m lebar. Hanya ada satu pintu keluar dan satu pintu masuk. Penjara ini sering berada di dalam gelap. Dari 1931-1932, penjajah Perancis membina dua sel baru. Bangunan-bangunan baru ini berdinding batu dan berlantai konkrit.
 
Hari ini, penjara ini dikelaskan sebagai tapak sejarah istimewa oleh kerajaan Vietnam dan menjadi tempat tujuan pelancong.

Lao Bao